Professionals de salut debaten a Roquetes el paper de l’atenció primària en la donació d’òrgans
Una quarantena de professionals sanitaris s’han reunit a Roquetes en una jornada organitzada per l’Organització Catalana de Transplantaments amb el suport de la Regió Sanitària Terres de l’Ebre i la Gerència d’Atenció Primària de l’ICS Terres de l’Ebre, amb la finalitat de reflexionar sobre la donació d’òrgans des de l’atenció primària. L’acte ha inclòs taules de debat, casos pràctics i testimonis de trasplantats i familiars de donants. L’objectiu ha estat crear sinergies entre els diferents nivells assistencials. Malgrat la davallada en l’activitat respecte al 2023, Catalunya continua destacant a escala mundial amb una de les taxes de trasplantaments més elevades, arribant als 165 per milió d’habitants.